《追和渊明九日闲居诗》
宋代·王铚

白发不堪镜，残骸宁久生。
已是梦中事，那知身后名。
古今黄花节，增重由渊明。
后来杜与苏，感慨皆同声。
乘化入无穷，留恨何千龄。
令我过佳节，浊酒惟频倾。
岂比区中士，轩冕矜暂荣。
沧溟芳岁晚，古寺久客情。
洗涤流落叹，支公句新成。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。